CELEX: 62018TA0561
Language: bg
Date: 2021-05-05 00:00:00
Title: Дело T-561/18: Решение на Общия съд от 5 май 2021 г. — ITD и Danske Fragtmænd/Комисия (Държавни помощи — Пощенски сектор — Компенсация за изпълнение на задължението за универсална услуга — Решение да не се повдигат възражения — Изчисляване на компенсацията — Метод на нетните избегнати разходи — Отчитане на нематериалните ползи, свързани с универсалната услуга — Използване на средствата, отпуснати като компенсация — Публична гаранция за изплащане на обезщетения при уволнение в случай на несъстоятелност — Освобождаване от ДДС на някои сделки, извършвани от доставчика на универсална услуга — Счетоводно разпределение на разходите, които са общи за дейностите, попадащи в обхвата на универсалната услуга, и за тези, които не са обхванати от нея — Капиталова вноска от публично предприятие, за да се избегне обявяването в несъстоятелност на дъщерното му дружество — Жалба от конкурент — Решение, с което в края на фазата на предварителната проверка се констатира, че не е налице държавна помощ — Съществуваща помощ — Периодично предоставяне на предимства — Възможност за вменяване в отговорност на държавата — Критерий за частния инвеститор)

21.6.2021   
            
            
               BG
            
            
               Официален вестник на Европейския съюз
            
            
               C 242/19
            
         
      Решение на Общия съд от 5 май 2021 г. — ITD и Danske Fragtmænd/Комисия
      (Дело T-561/18) (1)
      
      (Държавни помощи - Пощенски сектор - Компенсация за изпълнение на задължението за универсална услуга - Решение да не се повдигат възражения - Изчисляване на компенсацията - Метод на нетните избегнати разходи - Отчитане на нематериалните ползи, свързани с универсалната услуга - Използване на средствата, отпуснати като компенсация - Публична гаранция за изплащане на обезщетения при уволнение в случай на несъстоятелност - Освобождаване от ДДС на някои сделки, извършвани от доставчика на универсална услуга - Счетоводно разпределение на разходите, които са общи за дейностите, попадащи в обхвата на универсалната услуга, и за тези, които не са обхванати от нея - Капиталова вноска от публично предприятие, за да се избегне обявяването в несъстоятелност на дъщерното му дружество - Жалба от конкурент - Решение, с което в края на фазата на предварителната проверка се констатира, че не е налице държавна помощ - Съществуваща помощ - Периодично предоставяне на предимства - Възможност за вменяване в отговорност на държавата - Критерий за частния инвеститор)
      (2021/C 242/25)
      Език на производството: английски
      
         Страни
      
      
         Жалбоподатели: ITD, Brancheorganisation for den danske vejgodstransport A/S (Падборг, Дания), Danske Fragtmænd A/S (Обихой, Дания) (представител: L. Sandberg-Mørch, адвокат)
      
         Ответник: Европейска комисия (представители: K. Blanck и D. Recchia)
      
         Встъпили страни в подкрепа на жалбоподателите: Jørgen Jensen Distribution A/S (Икаст, Дания) (представители: L. Sandberg-Mørch и M. Honoré, адвокати), Dansk Distribution A/S (Карлслунде, Дания) (представители: L. Sandberg-Mørch и J. Buendía Sierra, адвокати)
      
         Встъпила страна в подкрепа на ответника: Кралство Дания (представители: J. Nymann-Lindegren и M. Wolff, подпомагани от R. Holdgaard, адвокат)
      
         Предмет
      
      Искане на основание член 263 ДФЕС за отмяна на Решение C(2018) 3169 окончателен на Комисията от 28 май 2018 година относно държавна помощ SA.47707 (2018/N) — Държавни компенсации, предоставени на PostNord за осигуряването на универсална пощенска услуга — Дания
      
         Диспозитив
      
      
                  1)
               
               
                  Отменя Решение C(2018) 3169 окончателен на Комисията от 28 май 2018 година относно държавна помощ SA.47707 (2018/N) — Държавни компенсации, предоставени на PostNord за осигуряването на универсална пощенска услуга — Дания, в частта, в която след фазата на предварителната проверка се приема, че не съставляват държавни помощи, от една страна, освобождаването от данък върху добавената стойност (ДДС), въведено с административно решение № 1306/90 и административен правилник F 6742/90, приети от датската данъчна администрация, и от друга страна, увеличаването на капитала с един милиард датски крони (DKK), осъществено от PostNord AB в полза на Post Danmark A/S на 23 февруари 2017 г.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  ITD, Brancheorganisation for den danske vejgodstransport A/S и Danske Fragtmænd A/S понасят половината от направените от тях съдебни разноски, а останалата част от съдебните им разноски понася Европейската комисия.
               
            
                  4)
               
               
                  Комисията, Кралство Дания, Jørgen Jensen Distribution A/S и Dansk Distribution A/S понасят направените от тях съдебни разноски.
               
            
         (1)  ОВ C 427, 26.11.2018 г.